Държавен вестник, бр. 28, 2024 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  28
неговото съществуващо средство за търговско 
измерване да бъде модернизирано, така че:
1. да е оборудвано, когато това е технически 
осъществимо, с функционалните възможности 
в съответствие с чл. 67, ал. 6, т. 1 и 2 от Закона 
за енергийната ефективност или с минимал-
ния набор от функционални възможности, 
определени в правилата по чл. 83, ал. 1, т. 6 
от Закона за енергетиката;
2. да е оперативно съвместимо и да може 
да осъществява желаните връзки с инфра-
структурата за измерване на системите за 
управление на потреблението на енергия във 
време, близо до реалното.
Раздел VIII
Определяне, контрол и промяна на електри-
ческите мощности
Чл. 40. (1) Предоставената мощност се 
заявява от лицето в искането за проучване 
на условията за присъединяване на база на 
необходимите за ползване в обекта приемници 
на електрическа енергия при предполагаем 
режим на едновременната им работа с мак-
симален товар в продължение на 15 минути.
(2) Предоставената мощност, нивото на 
напрежение на обекта и броят на фазите оп-
ределят техническите параметри, по които 
съответният мрежови оператор извършва 
избор на средствата за търговско измерване 
в съответствие с действащата нормативна 
уредба, както и избор на комутационната и 
защитната техника.
(3) Минималните стойности на предоставе-
ната мощност за обектите за потребление се 
определят с наредбите и правилата по чл. 83, 
ал. 1 от Закона за енергетиката.
Чл. 41. (1) Присъединената мощност опре-
деля минималните технически параметри, по 
които се проектират и изграждат съоръженията 
за присъединяване.
(2) Присъединената мощност се определя 
от съответния мрежови оператор в границите 
от 110 % до 130 % от предоставената мощ-
ност, осигурявайки резерв за увеличаване 
на предоставената мощност в бъдещ период.
(3) Нивото на напрежение, броят на фазите 
и факторът на мощността на присъединената 
мощност не могат да се различават от тези 
на предоставената мощност.
(4) За обект за потребление със заявена 
предоставена мощност по чл. 40, по-голяма от 
50 kW, присъединената мощност се определя 
от заявителя, съгласувано със съответния 
мрежови оператор, в границите по ал. 2.
Чл. 42. (1) При договорена предоставена 
мощност на високо или средно напреже-
ние и в случаите, когато тя е по-голяма от 
100 kW, електрическите мощности се контро-
лират чрез регистриране на стойностите им 
от средствата за търговско измерване.
(2) В случаите по ал. 1 за максимална 
потребена активна мощност за даден месец 
се счита максималната средна стойност за 
интервал от 15 минути, измерена в рамките 
на един месец.
(3) В случаите по ал. 1 средствата за защита 
на съоръженията се оразмеряват в зависимост 
от големината на предоставената мощност 
при фактор на мощността 0,9.
Чл. 43. Когато средствата за търговско 
измерване не позволяват регистриране на 
активна мощност, предоставената мощност се 
контролира чрез ограничаване на ползваната 
електрическа енергия по ток, при фактор на 
мощността 0,9, с монтиране непосредствено 
след средствата за търговско измерване на 
подбрани по големината на номиналния им 
ток автоматични прекъсвачи или токоогра-
ничаващи устройства.
Чл. 44. (1) Предоставената и присъеди-
нената мощност може да се увеличи или 
намали до изтичане срока на договора за 
присъединяване.
(2) В случаите по ал. 1 лицето подава до 
съответния мрежови оператор ново искане 
по реда на глава втора, раздел I.
(3) Извършените проектни и строителни 
работи, необходимостта от които отпада след 
промяната по ал. 1, са за сметка на заявителя.
Чл. 45. Договорената предоставена и при-
съединена мощност може да се намали след 
изграждане на съоръженията за присъединя-
ване по искане на лицето и след заплащане 
на цена за присъединяване в размер на пър-
воначално договорените мощности.
Чл. 46. (1) Договорената предоставена 
мощност може да се увеличи до размера на 
присъединената мощност след изграждане на 
съоръженията за присъединяване по искане 
на лицето и доплащане на разликата между 
дължимата цена за присъединяване за новата 
предоставена мощност и заплатената цена за 
присъединяване, определени съгласно дейст-
ващата нормативна уредба.
(2) Договорената предоставена мощност 
може да се намали и след въвеждането на 
обекта в експлоатация и приключване на 
действието на договора за присъединяване.
(3) Когато месечната максимална използ-
вана активна мощност в два последовател-
ни месеца е по-голяма от договорената пре-
доставена мощност и не е направено искане 
за увеличение в други по-големи размери, от 
следващия месец за предоставена мощност 
по договора/договорите по чл. 104, ал. 1 от 
Закона за енергетиката се приема по-голямата 
от двете регистрирани месечни максимални 
използвани мощности, но не повече от присъ-
единената мощност за обекта. В този случай 
се доплаща разликата между дължимата цена 
за присъединяване за новата предоставена 
мощност и заплатената цена за присъеди-